b'\n_START_ARTICLE_\nHelikon (gorovje)\n_START_SECTION_\nGr\xc5\xa1ka mitologija\n_START_PARAGRAPH_\nV gr\xc5\xa1ki mitologiji sta bila tukaj dva izvira, posve\xc4\x8dena Muzam: Aganipa in Hipokrena. V obeh imenih je beseda "konj" (\xe1\xbc\xb5\xcf\x80\xcf\x80\xce\xbf\xcf\x82, hipos). Po mitu je Hipokrena  nastala, ko je krilati konj Pegaz s svojim kopitom tako mo\xc4\x8dno udaril ob steno, da je iz nje pritekla voda. Na Helikonu je bil tudi izvir, ob katerem je postal Narcis obseden z lastno lepoto.  Kalimah v svoji pesnitvi Vzroki opisuje, kako je sanjal, da je ponovno mlad in se pogovarja z Muzami na Helikonu.  Na Helikonu je bilo tudi sveti\xc5\xa1\xc4\x8de, posve\xc4\x8deno Muzam, v katerem so bili njihovi kipi . V Metamorfozah je rimski pesnik Ovidij pisal o tem, kako je Minerva obiskala Muze na Helikonu.  _NEWLINE_Hipokrena naj bi bila izvir pesni\xc5\xa1kega navdiha. Heziod je ob koncu 7. st. pr. n. \xc5\xa1t. pel o tem, kako je kot mladeni\xc4\x8d pasel ovce tukaj na pobo\xc4\x8djih Helikona , kjer so Eros in Muze \xc5\xbee imeli svoja sveti\xc5\xa1\xc4\x8da . Muze so ga spodbudile, da je za\xc4\x8del opevati izvor bogov. Tako je Helikon postal simbol pesni\xc5\xa1kega navdiha. Kalimah, ki je  sledil Heziodu, ume\xc5\xa1\xc4\x8da na Helikon enega od mitov. Tejrezias (slepi Apolonov prerok iz Teb) je tu ugledal boginjo Ateno med kopanjem in zato oslepel, za povra\xc4\x8dilo pa je dobil dar prerokovanja._NEWLINE_Sredi\xc5\xa1\xc4\x8de kulta Muz na Helikonu, v Dolini Muz, ki je blizu krajev Tespije in Askra, ki sta bila na pobo\xc4\x8dju pogorja Helikon, je obiskal Pavzanias v 2. st. pr. n. \xc5\xa1t. Obiskal je sveti gaj in izvir Aganipa ter opisal stanje, ki ga je na\xc5\xa1el. Videl je potret Evfeme, dojilje Muz, \xc2\xbbreliefno izdelan v kamnu\xc2\xab, in tudi potret legendarnega pesnika Lina \xc2\xbbna majhni steni izdelan v obliki votline\xc2\xab. V temenosu so bili kipi Apolona, Dioniza in znanih pesnikov, od katerih so bili nekateri delo znanih umetnikov. Tukaj je bil tudi \xc5\xbertveni trino\xc5\xbenik, ki ga je Heziod osvojil na tekmovanju v Halkidi na otoku Evboja._NEWLINE_Mitski bog te gore se je prav tako imenoval Helikon.\n_START_SECTION_\nRenesansa\n_START_PARAGRAPH_\nPesni\xc5\xa1ka podoba Helikona, nastala z rimskimi pesniki, je postala \xc5\xa1e enkrat kulturni navdih v renesansi in se pogosto omenja v poeziji.  Helikon je bil navdih za delo mad\xc5\xbearskega skladatelja Lea Festeticsa na gradu blizu Keszthelya. Festetics je knji\xc5\xbenico, ki jo je ustanovil, imenoval Helikon in s tem spodbujal pismenost in kulturo v svojem rojstnem mestu.'